|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **O D L U K U**  **o izmjenama Oduke o socijalnoj zaštiti**  **građana Grada Koprivnice** | |
| **Grad Koprivnica**  **Upravni odjel za društvene djelatnosti** | |
| **Početak savjetovanja**  **12.11.2025.** | **Završetak savjetovanja:**  **26.11.2025.** |

**RAZLOG DONOŠENJA**

|  |
| --- |
| 1. **Zakonska osnova**   Pravna osnova za donošenje Odluke o izmjenama Odluke o socijalnoj zaštiti građana Grada Koprivnice („Glasnik Grada Koprivnice“ broj 6/24) (u daljnjem tekstu: Odluka) sadržana je u odredbi članka 17. stavka 1. i odredbi članka 289. Zakona o socijalnoj skrbi („Narodne novine“ broj: 18/22, 46/22, 119/22, 71/23, 156/23 i 61/25) kojima je propisano da jedinice lokalne samouprave, između ostalih, obavljaju djelatnost socijalne skrbi i da su dužne osigurati sredstva za obavljanje socijalne skrbi, te u odredbi članka 40. Statuta Grada Koprivnica (“Glasnik Grada Koprivnice" broj 4/09, 1/12, 1/13 i 3/13 – pročišćeni tekst, 1/18, 2/20 i 1/21) prema kojem Gradsko vijeće donosi Odluke i druge opće akte kojima se uređuju pitanja iz samoupravnog djelokruga Grada Koprivnice.  **II. Ocjena stanja i osnovna pitanja koja se uređuju aktom i objašnjenje pojedinih odredbi**  Odlukom o izmjeni Odluke o socijalnoj zaštiti građana Grada Koprivnice usklađuju se iznosi pomoći propisani za ostvarivanje prava na pomoć za podmirenje troškova predškolskog odgoja i obrazovanja za djecu rane i predškolske dobi i prava na pomoć za podmirenje troškova participacije roditelja za korištenje usluge dadilje, s iznosima navedenih pomoći propisanih Odlukom o utvrđivanju mjerila za sufinanciranje djelatnosti ustanova predškolskog odgoja na području Grada Koprivnice („Glasnik Grada Koprivnice“ broj 2/24, 6/24, 9/24 i 4/25).  **III. Potrebna sredstva za provedbu akta**  Troškovi provedbe ove Odluke bit će podmireni sredstvima planiranim u Proračunu Grada Koprivnice za 2026. godinu, u okviru sljedećih aktivnosti:  Aktivnost A301535, Pomoć za podmirenje troškova djeteta za pohađanje dječjih vrtića kojima je osnivač Grad Koprivnica.  Aktivnost A301512, Pomoć za podmirenje troškova djeteta za pohađanje dječjeg vrtića i boravka kod dadilja.  Slijedom navedenog, predlaže se Gradskom vijeću Grada Koprivnice donošenje Odluke o izmjenama Odluke o socijalnoj zaštiti građana Grada Koprivnice, kao u predloženom tekstu. |

Obrazloženje skraćenog roka savjetovanja:

Rok za savjetovanje je kraći od propisanog jer je u interesu građana, korisnika pomoći za podmirenje troškova predškolskog odgoja i obrazovanja za djecu rane i predškolske dobi te prava na pomoć za podmirenje troškova participacije roditelja za korištenje usluge dadilje.

Pozivamo predstavnike zainteresirane javnosti da najkasnije do 26.11.2025. godine dostave svoje komentare na Nacrt prijedloga Odluke o izmjenama Odluke o socijalnoj zaštiti građana Grada Koprivnice, kao u predloženom tekstu putem OBRASCA za savjetovanje na e-mail:[mateja.cok@koprivnica.hr](mailto:mateja.cok@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Odluke.